

**REPUBLIKA E SHQIPËRISË**

**MINISTRIA E DREJTËSISË**

**AGJENCIA E MBIKQYRJES SË FALIMENTIMIT**

***RREGULLORE***

**“*PËRCAKTIMIN E RREGULLAVE TË HOLLËSISHME PËR PROCEDURAT E MBIKËQYRJES DHE TË KONTROLLIT TË ADMINISTRATORËVE TË***

***FALIMENTIMIT’’***

**Përmbajtja**

[KREU I 3](#_Toc327253600)

[DISPOZITA TË PËRGJITHSHME 3](#_Toc327253601)

KREU II .........................................................................................................................................4

RREGULLA TË PËRGJITHSHME PËR PROGRAMIMIN DHE AUTORIZIMIN E MBIKËQYRJES DHE KONTRLLIT SË ADMINISTRATOREVE TË FALIMENTIMIT..............4

KREU III........................................................................................................................................10

PROCEDURA E MBIKËQYRJES DHE KONTROLLIT............................................................10

KREU IV.......................................................................................................................................20

PROCESVERBALI I MBIKËQYRJES DHE KONTROLLIT DHE VENDIMI PËRFUNDIMTAR I MBIKËQYRJES DHE KONTROLLIT.....................................................20

KREU V........................................................................................................................................24

DISPOZITA TË FUNDIT............................................................................................................ 24

**KREU I**

**DISPOZITA TË PËRGJITHSHME**

**Neni 1**

**Objekti**

Objekti i kësaj rregullore është përcaktimi i rregullave, procedurave të mbikëqyrjes dhe kontrollit të administratorëve të licensuar të falimentimit.

**Neni 2**

**Qëllimi i mbikëqyrjes dhe kontrollit**

Kjo rregullore ka si qëllim përcaktimin e rregullave të hollësishme në kryerjen e mbikëqyrjes dhe kontrollit të punës së administratorit të liçensuar të falimentimit në mënyrë efikase dhe efiçente në zbatim të ligjit dhe akteve nënligjore në fuqi.

**Neni 3**

**Fusha e veprimit**

Kjo rregullore është e detyrueshme për zbatim nga Agjencia Kombwtare e Falimentimit, e cila mbikëqyr dhe kontrollon periodikisht, në çdo kohë, Administratorët e Liçensuar të Falimentimit që ushtrojnë veprimtarinë e tyre në territorin e Republikës së Shqipërisë, si dhe të kërkojë e të verifikojë çdo informacion, të cilin e konsideron të nevojshëm për ushtrimin e funksioneve të ngarkuara sipas legjislacionit në fuqi.

**Neni 4**

**Përkufizime**

Për qëllim të kësaj rregulloreje, termat e mëposhtëm kanë këto kuptime:

1. “mbikëqyrja” nënkupton vëzhgimin e veprimtarisë dhe performancës e të gjithë funksionimit të aktivitetit të administratorit së falimentimit.
2. “kontrolli” kontrollin për të verifikuar respektimin e kërkesave ligjore nga administratori i falimentimit;
3. “Raportimi”, nënkupton të gjitha dokumentet që dorëzon administratori i licensuar i falimentimit për çdo çështje që ka në administrim pranë Agjencisë Kombwtare tw Falimentimit,
4. “Specialist” nënkupton specialistin e Agjencisë Kombwtare tw Falimentimit, i ngarkuar me autorizimin e nënshkruar nga Titullari i Agjencisë për të ushtruar mbikëqyrjen dhe kontrollin në vend; / Specialisti Agjencisë Kombwtare tw Falimentimit - më tej: "Specialisti”
5. “Pezullimi i licensës” nënkupton tërheqjen/heqjen e përkohshme të licensës së administratorëve të falimentimit.
6. “Heqje liçense” nënkupton heqjen e përhershme të licensës së administratorit të falimentimit
7. “Autorizimi” nënkupton autorizimin e mbikëqyrjes dhe kontrollit nga drejtori i Agjencisë Kombwtare tw Falimentimit .

**KREU II**

**RREGULLA TË PËRGJITHSHME PËR PROGRAMIMIN**

**DHE AUTORIZIMIN E MBIKËQYRJES DHE KONTROLLIT SË ADMINISTRATORËVE TË FALIMENTIMIT**

**Neni 5**

**Rastet e mbikëqyrjes**

Agjencia Kombwtare e Falimentimit kontrollon veprimtarinë administratorëve të falimentimit nëpërmjet:

1. Mbikëqyrjes dhe kontrollit të programuar
2. Mbikëqyrjes dhe kontrollit jashtë programit

**Neni 6**

**Mbikëqyrja dhe kontrolli i programuar**

1. Mbikëqyrja dhe kontrolli autorizohet, si rregull, në bazë të programit të mbikëqyrjes dhe kontrollit.

2. Programimi i mbikëqyrjes dhe kontrollit hartohet nga Agjencia Kombwtare e Falimentimit, bazuar në rëndësinë e çështjes dhe në detyrimin për mbikëqyrjen periodike.

3. Programi i mbikëqyrjes së administratorëve të falimentimit miratohet nga Titullari i Agjencisë Kombwtare tw Falimentimit.

Agjencia duhet të përgatisë planin vjetor të mbikëqyrjes dhe kontrollit jo më vonë se 31 janari i çdo viti. Plani vjetor duhet të identifikojë administratorët e falimentimit që do mbikëqyren gjatë vitit dhe skemën vjetore të mbikëqyrjes. Agjencia duhet të llogarisë veçanërisht kriteret si më poshtë:

1. Objekti dhe kompleksiteti i çështjeve të caktuara të një administratori falimentimi
2. Eksperiencën e administratorit të falimentimit;
3. Përfundimet e mbikëqyrjes së mëparshme

**Neni 7**

**Mbikëqyrja dhe kontrolli jashtë programit**

Përjashtimisht, një mbikëqyrje dhe kontroll konkret i administratorëve të falimentimit mund të autorizohet jashtë programit të mbikëqyrjes në rastet kur:

1. Administratori i falimentimit detyrohet të paraqesë dokumentet e hartuara prej tij në bazë Standardit Nr. 4 të Standardeve Kombëtare të Administrimit të Masës së Falimentimit. Mbikëqyrja nis në rastet kur administratori i falimentimit:

- nuk e ka përmbushur këtë detyrim brenda afatit të caktuar,

- nuk e ka përmbushur në mënyrë të plotë,

- apo ka dyshime të arsyeshme për vërtetësinë e informacionit të paraqitur.

**Neni 8**

**Ankimi ndaj administratorit të falimentimit**

Ankesa ndaj administratorit të falimentimit mund të bëhet nga kreditori, debitori falimentimit ose ndonjë palë tjetër e interesuar, në lidhje me administrimin e kryer nga ana e administratorit të falimentimit.

Ankesa duhet të bëhet me shkrim dhe dorëzohet në Agjencinë Kombwtare tw Falimentimit me postë të rregullt, postë elektronike ose me faks.

Ankesa duhet të jetë e kuptueshme dhe duhet të përfshijë elementet si më poshtë:

1. Dorëzimi i ankesës në Agjenci;
2. Emri i plotë i administratorit të falimentimit të çështjes konkrete
3. Specifikimi i rastit të falimentimit
4. Arsyeja e ankesës

Gjithashtu:

1. -. Formati standard për plotësimin e ankesës është pjesë përbërëse e rregullores dhe gjendet bashkëlidhur në Aneksin 1
2. Nëse Agjencia Kombwtare e Falimentimit vlerëson ankesën si jo të plotë ose të pasaktë, ajo fton parashtruesin e ankesës të rishikojë dhe të plotësojë ankesën brenda tri ditëve.

Nëse parashtruesi i ankesës nuk vepron në përputhje me kërkesën e përmendur në pikën b ose vlerësohet se Agjencia nuk është e autorizuar për të shqyrtuar një ankesë të tillë, ankuesi njoftohet se Agjencia nuk mund të shqyrtojë ankesën.

**Neni 9**

**Mënyra e Mbikqyrjes**

Mbikëqyrja dhe kontrolli realizohet nëpërmjet rishikimit të raporteve dhe shërben për të garantuar dhe siguruar që administratori i falimentimit ushtron veprimtarinë në përputhje me aktet ligjore dhe nënligjore.

Kryerja e mbikëqyrjes dhe kontrollit mbështetet në:

* aktet ligjore e nënligjore në fuqi;
* analizat dhe raportet e hartuara nga mbikëqyrja dhe kontrollet e mëparshme;
* pasqyrat financiare vjetore dhe periodike të administratorit të falimentimit (bilanci, pasqyrat shoqëruese);
* raportet periodike nga ana administratorit të falimentimit;
* çdo dokumentacioni tjetër që administratori i falimentimit ka për detyrim të mbajë dhe dorëzojë në Agjencinë Kombwtare tw Falimentimit (bazuar në Standardet Kombëtare të Administrimit të Masës së Falimentimit);
* informacionin analitik (regjistra, dosje, të dhëna të regjistruara nëpërmjet sistemit kompjuterik);
* informacion nga palë të treta;
* informacione të tjera të nevojshme për mbarëvajtjen e procedurave të falimentimit.

Objekti i mbikëqyrjes dhe kontrollit do të jetë veprimtaria e administratorit të falimentimit në të gjitha rastet për të cilat ai është caktuar.

Nëse administratori i falimentimit nuk vepron, siç është specifikuar në paragrafët e këtij neni, specialisti duhet të përgatisë një raport me shkeljet e konstatuara të administratorit të falimentimit dhe kërkon marrjen e masave ndaj këtij administratori sipas parashikimeve të nenit 32 të kësaj Rregulloreje.

**Neni 10**

**Kohëzgjatja vjetore e mbikëqyrjes dhe kontrollit të administratorëve të falimentimit**

1. Gjatë një viti kalendarik, një administrator falimenti mund t’i nënshtrohet mbikëqyrjes dhe kontrollit, në fushën e veprimit të kësaj rregulloreje, për një periudhë kohore jo më të gjatë se periudha maksimale e lejuar e mbikëqyrjes dhe kontrollit vjetor.

2. Drejtori Agjencisë përcakton periudhën maksimale të lejuar të mbikëqyrjes vjetore për administratorët e falimentimit si dhe mënyrën e llogaritjes së saj. Kohëzgjatja maksimale e lejuar e çdo mbikëqyrje është nga 2 deri në 5 ditë.

3. Në llogaritjen e periudhës maksimale të lejuar nuk përfshihet kohëzgjatja:

a) e mbikëqyrjes jashtë programit;

b) e mbikëqyrjes dhe kontrollit për verifikimin e korrigjimit të pasaktësive në përfundim të afatit të përcaktuar në pikën 2 të këtij neni.

**Neni 11**

**Autorizimi i një mbikëqyrjeje dhe kontrolli**

1. Procedimi i mbikëqyrjes dhe kontrollit i administratorëve të falimentimit fillon me lëshimin e autorizimit të mbikëqyrjes dhe kontrollit nga Drejtori i Agjencisë Kombwtare tw Falimentimit.

2. Mbikëqyrja dhe kontrolli mund të fillojë pa autorizim vetëm në rastet kur:

a) evidentohet shkelja flagrante e një dispozite ligjore;

b) jemi në kushtet e parashikuara në neni 7.

3. Fillimi i mbikëqyrjes dhe kontrollit në rastin e parashikuar në shkronjat “a” dhe “b” të pikës 2 të këtij neni pasqyrohet, me një shënim në një rubrikë të posaçme të raportit të mbikëqyrjes së administratorëve të falimentimit duke njoftuar Drejtorin e Agjencisë për lëshimin e autorizimit.

**Neni 12**

**Përmbajtja e autorizimit**

1. Në autorizim përcaktohen, të paktën, këto elemente:

a) Institucioni kompetent që lëshon autorizimin;

b) Emri administratorit të falimentimit;

c) baza ligjore;

ç) data dhe vendi i lëshimit;

d) identiteti i specialistëve të autorizuar për të kryer mbikëqyrjen dhe kontrollin;

dh) identiteti i personave të tjerë të autorizuar për kryerjen e veprimeve ndihmëse, sipas pikës 1 të nenit 15 të kësaj rregulloreje;

e) adresa e administratorëve të falimentimit;

ë) kohëzgjatja në ditë për kryerjen e mbikëqyrjes dhe kontrollit;

f) vendi apo vendet ku do të kryhet mbikëqyrja dhe kontrolli;

3. Përmbajtja e hollësishme e autorizimit për çdo funksion mbikëqyrjeje dhe kontrolli miratohet nga Drejtori i Agjencisë Kombwtare tw Falimentimit.

**Neni 13**

**Kohëzgjatja e autorizimit**

1. Autorizimi është i vlefshëm vetëm për periudhën kohore për të cilën është lëshuar.

2. Përveç se kur parashikohet ndryshe kohëzgjatja mund të shtyhet për shkak të kompleksitetit të veprimeve të mbikëqyrjes dhe kontrollit. Kompleksiteti i veprimeve nënkupton rastet kur dokumentacioni që do të shqyrtohet paraqet vështirësi si në kontekstin sasior ashtu dhe në atë analitik.

3. Shtyrja bëhet me propozim të specialistit dhe me vendim të Drejtorit të Agjencisë. Vendimi i njoftohet administratorit të falimentimit përpara përfundimit të kohëzgjatjes.

4. Mbikëqyrja që zgjat më pak se katër orë llogaritet si mbikëqyrje gjysmëditore, ndërsa kur zgjat më shumë se katër orë, llogaritet si mbikëqyrje 1-ditore.

**KREU III**

**PROCEDURA E MBIKËQYRJES DHE KONTROLLIT**

**Seksioni 1**

**Personat pjesëmarrës në mbikëqyrje**

 **dhe njoftimi i mbikëqyrjes**

**Neni 14**

**Personat e autorizuar për të kryer veprime mbikëqyrjeje dhe kontrolli**

1. Mbikëqyrja dhe kontrolli kryhet nga specialistët e Agjencisë Kombwtare tw Falimentimit e përcaktuar në autorizimin e mbikëqyrjes.

2. Zëvendësimi i një specialisti të përcaktuar në autorizimin e ri tw mbikëqyrjes dhe kontrollit mund të bëhet vetëm me vendim të Drejtorit të Agjencisë, që i njoftohet pa vonesë administratorit të falimentimit dhe, sidoqoftë, përpara fillimit të veprimeve nga specialisti i ri.

3. Gjatë ushtrimit të veprimtarisë mbikëqyrëse dhe kontrollit, specialisti identifikohet me kartën e specialistit. Karta e specialistit lëshohet nga Agjencia Kombwtare e Falimentimit.

**Neni 15**

**Mbështetja e veprimeve të mbikëqyrjes dhe kontrollit**

1.Specialisti, për përcaktimin e fakteve e të rrethanave të nevojshme për marrjen e një vendimi për mbikëqyrjen dhe kontrollin, mund të kërkojë ndihmë të specializuar nga nënpunës, organe publike apo ekspertë e subjekte të çertifikuara private.

2. Gjatë mbikëqyrjes dhe kontrollit mund të kryhen, gjithashtu, veprime të caktuara ndihmëse edhe nga punonjës të administratorit tw falimentimit nwse ka.

3. Personat e parashikuar në pikat 1 dhe 2 të këtij neni nuk mund të marrin vendime përfundimtare për mbikëqyrjen dhe kontrollin. Sidoqoftë, ata kanë detyrimin të mos përhapin apo përdorin të dhënat e veprimtarisë së subjektit, objekt i mbikëqyrjes .

**Neni 16**

**Njoftimi i mbikëqyrjes dhe kontrollit**

Mbikëqyrja i njoftohet Administratorit të Falimentimit nëpërmjet autorizimit të lëshuar nga Drejtori i Agjencisë Kombwtare tw Falimentimit jo më vonë se 8 ditë nga data që mban autorizimi.

1. Njoftimi duhet të përmbajë:

1. Datën, kohën dhe vendin e mbikëqyrjes dhe kontrollit
2. Dokumentet që administratori i falimentimit duhet të vërë në dispozicion të mbikëqyrësit në formë elektronike dhe shkresore.
3. Kërkesën drejtuar Administratorit të Falimentimit për të siguruar pjesëmarrjen e personave të tjerë të punësuar ose angazhuar nga ai , të cilët mund të ofrojnë informacion në lidhje me administrimin e procedurës së falimentimit.

2. Njoftimi paraprak nuk kryhet në këto raste:

a) kur ekziston rreziku që njoftimi mund të pengojë kryerjen me efektivitet të mbikëqyrjes dhe kontrollit;

b) për mbikëqyrjen dhe kontrollin për verifikimin e korrigjimit të shkeljeve në përfundim të afatit të përcaktuar, sipas nenit 32 të kësaj rregulloreje;

c) për mbikëqyrjen jashtë programit;

3. Mosnjoftimi paraprak i mbikëqyrjes dhe kontrollit, sipas shkronjës “a” të pikës 2 të këtij neni, vendoset nga Drejtori që lëshon autorizimin dhe pasqyrohet në autorizim. Vendimi i mosnjoftimit paraprak motivohet.

4. Në rast të mosnjoftimit paraprak, mbikëqyrja dhe kontrolli njoftohet njëkohësisht me fillimin e veprimeve të mbikëqyrjes, nëpërmjet:

a) dorëzimit të autorizimit, administratorit të falimentimit që do të mbikëqyret dhe kontrollohet, në rastet e parashikuara në shkronjat “a” - “c” të pikës 1 të këtij neni

b) njoftimit verbal në rastet e tjera.

5. Pavarësisht nga njoftimi paraprak, në çdo rast, specialisti, përpara fillimit të veprimeve të mbikëqyrjes dhe kontrollit, informon, verbalisht, administratorin e falimentimit për objektin e mbikëqyrjes dhe kontrollit për të drejtat dhe detyrimet e administratorit të falimentimit, sipas kësaj rregullore dhe ligjit te falimentimit, si dhe për pasojat të mosrespektimit të këtyre detyrimeve.

**Neni 17**

**Këshillimi dhe informimi gjatë mbikëqyrjes dhe kontrollit**

1. Specialisti i siguron këshillim administratorëve të falimentimit për parandalimin dhe shmangien e shkeljes së kërkesave ligjore, në mënyrë të thjeshtë, të kuptueshme dhe pa pagesë.

**Neni 18**

**Vendi i mbikëqyrjes dhe kontrollit**

1. Vendi i mbikëqyrjes dhe kontrollit përcaktohet në autorizim. Vendi i mbikëqyrjes dhe kontrollit mund të jetë:

a) kudo ku kryen veprimtarinë e tij administratori i falimentimit;

b) në zyrat e Agjencisë Kombwtare tw Falimentimit

2. Në rastin e parashikuar në shkronjën “b” të pikës 1 të këtij neni, administratori i falimentimit ftohet, nëpërmjet njoftimit paraprak, të paraqitet në zyrat e Agjencisë. Nëse është e nevojshme, specialisti mund të kërkojë paraqitjen e dokumenteve të nevojshme për kryerjen e mbikëqyrjes dhe kontrollit në zyrat e tij.

**Neni 19**

**Koha për kryerjen e mbikëqyrjes dhe kontrollit**

Veprimet e mbikëqyrjes dhe kontrollit zhvillohen në kohën më të përshtatshme për kryerjen me efektivitet të saj, pavarësisht nga kohëzgjatja normale e punës së specialistit. Kur ekzistojnë shkaqe të arsyeshme te cilët pengojnë administratorin e falimentimit të vënies në dispozicion të të gjithë dokumentacionit për mbikëqyrjen dhe kontrollin, administratori i falimentimit njofton Agjencinë në një kohë, por jo më vonë se tri ditë para datës së planifikuar për vizitën.

**Seksioni 2**

**Të drejtat dhe detyrimet e Administratorit të falimentimit gjatë mbikëqyrjes dhe kontrollit**

**Neni 20**

**Të drejtat e Administratorit të falimentimit**

1. Administratori i falimentimit ka këto të drejta gjatë mbikëqyrjes dhe kontrollit:

a) të kërkojë të njihet me autorizimin e mbikëqyrjes dhe kontrollit para fillimit të kontrollit dhe mbikëqyrjes, përveç rasteve kur, sipas rregullores, kontrolli nuk bëhet në bazë të autorizimit;

b) të kërkojë identifikimin e specialistëve nëpërmjet kartës së Agjencisë;

c) të jetë prezent dhe të ndjekë, vetë ose nëpërmjet përfaqësuesit të tij, të gjitha veprimet e mbikëqyrjes dhe kontrollit;

ç) të kërkojë dhe të marrë informacion nga specialisti për procedurën e mbikëqyrjes dhe kontrollit dhe për çdo veprim apo vendim të ndërmarrë gjatë saj;

d) të paraqesë, me shkrim apo me gojë, opinionet, shpjegimet për faktet që kanë të bëjnë me mbikëqyrjen dhe kontrollin, apo të paraqesë propozimet e tij për zgjidhjen e çështjes dhe dokumentet përkatëse ku i mbështet ato;

dh) të kërkojë të njihet me procesverbalin e mbikëqyrjes dhe kontrollit;

e) të paraqesë kundërshtimet e tij për rezultatet e mbikëqyrjes dhe kontrollit dhe për vendimin që merret nga Agjencia Kombwtare e Falimentimit.

**Neni 21**

**Detyrimet e administratorit të falimentimit**

Përveç sa parashikohet nga ligji i falimentimit dhe Standartet Kombëtare të Administrimit të Masës së Falimentimit”, administratori i falimentimit ka këto detyrime gjatë veprimtarisë së mbikëqyrjes dhe kontrollit:

a) të bashkëpunojë dhe të mos pengojë kryerjen e veprimeve të mbikëqyrjes dhe kontrollit;

b) të ndalojë kryerjen e plotë apo të pjesshme të veprimtarisë, nëse kjo është domosdoshme për zhvillimin normal të veprimtarisë së mbikëqyrjes dhe kontrollit dhe kur kërkohet nga specialisti me shkrim në procesverbalin e mbikëqyrjes dhe kontrollit;

ç) të sigurojë një vend të përshtatshëm për punën e specialistit, nëse mbikëqyrja dhe kontrolli kryhet në zyrat e administratorit të falimentimit;

d) të paraqesë çdo lloj dokumentacioni të nevojshëm për të përcaktuar faktet, në lidhje me çështjen për të cilën po kryhet mbikëqyrja dhe kontrolli, brenda afateve të përcaktuara bazuar në nenin 10 të kësaj rregulloreje;

e) kopje të dokumenteve shoqëruar me deklarimin nga ana e tij për vërtetësinë e tyre me origjinalin.

ë) Dokumente të cilat tregojnë një përshkrim të plotë të operacioneve të sistemit kompjuterik. Në këtë rast administratori i falimentimit është i detyruar të ofrojë ndihmë të nevojshme teknike për shqyrtimin e dokumentacionit dhe verifikimin e të dhënave të përpunuara në mënyrë elektronike.

**Seksioni 3**

**Të drejtat dhe detyrat e specialistit të mbikëqyrjes së administratorëve të falimentimit**

**Neni 22**

**Marrja në administrim e dokumenteve**

1. Gjatë mbikëqyrjes dhe kontrollit, specialisti ka të drejtë të kërkojë dhe të marrë kopje të dokumenteve të veprimtarisë së administratorëve të falimentimit. Kërkesa pasqyrohet në procesverbalin e mbikëqyrjes dhe kontrollit. Çdo kopje dokumenti, i marrë, nënshkruhet nga administratori falimentimit.

2. Specialisti ka të drejtë të marrë nën kontroll dokumente që lidhen me objektin e mbikëqyrjes, me qëllim verifikimin e autenticitetit apo vërtetësisë së informacionit. Vendimi i marrjes në administrim i dokumenteve pasqyrohet në procesverbalin e mbikëqyrjes dhe kontrollit dhe përmban përshkrimin e plotë të dokumenteve të marra.

3. Pikat 1 e 2 të këtij neni zbatohen edhe për dokumentet e ruajtura elektronikisht apo të çdo forme tjetër.

**Neni 23**

**Të drejta dhe detyrime të specialistit**

Përveç sa parashikohet më sipër në këtë seksion, specialisti, brenda objektit dhe qëllimit të mbikëqyrjes dhe kontrollit, ka edhe këto të drejta:

a) të shqyrtojë çdo dokument të nevojshëm për verifikimin e respektimit të kërkesave ligjore, përfshirë edhe ato të ruajtura, të krijuara apo të mbajtura në format elektronik apo çdo forme tjetër;

b) të kontrollojë dokumentet e nevojshme për të verifikuar respektimin e kërkesave ligjore nga administratori falimentimit;

c) të marrë dhe të përdorë për qëllimet e mbikëqyrjes dhe kontrollit çdo të dhënë për administratorin e falimentimit dhe veprimtarinë e tij, nga çdo institucion shtetëror që i disponon ato;

d) të mbrojë me kujdes të gjithë informacionin që administratori i falimentimit i beson atij dhe të sigurojë informacionin nga përdorime të paautorizuara;

e) të sigurojë dokumentet e karakterit konfidencial në lidhje me procedurën e falimentimit duke i kontrolluar hap pas hapi dhe duke i ruajtur ato;

ë) të mos shpërndajë në çfarëdo lloj forme (drejtpërdrejtë ose tërthorazi) informacionin konfidencial personave të paautorizuar;

f) të informojë Drejtorin e Agjencisë për rastet e mungesës së bashkëpunimit nga administratori i falimentimit;

g) të informojë Drejtorin e Agjencisë Kombwtare tw Falimentimit nëpërmjet raportimeve të rregullta lidhur me problematikat e konstatuara gjatë mbikëqyrjes për marrjen e udhëzimeve të mëtejshme.

**Seksioni 4**

**Procesi mbikëqyrjes dhe kontrollit**

**Neni 24**

**Grumbullimi dhe shqyrtimi i të dhënave**

Për t’u njohur me gjendjen e administratorit të falimentimit që do të mbikëqyret dhe kontrollohet, shqyrtohen sipas nevojës materialet e kontrolleve të mëparshme për ndonjë ndryshim të mundshëm, duke evidentuar:

1. Raportin e mbikëqyrjes dhe kontrollit të kaluar, rekomandimet e lëna nga specialisti, si dhe veprimet ose masat konkrete të marra nga administratori i falimentimit.
2. Korrespondencën midis Agjencisë dhe administratorit të falimentimit që do të mbikëqyret dhe kontrollohet;
3. Administrimin e llogarive bankare dhe regjistrimet kontabël të mjeteve monetare të debitorit të falimentuar në përputhje me dispozitat e Ligjit “Për Falimentimin”, Standardet Kombëtare të Administrimit të Masës së Falimentimit”;
4. Inventarizimin dhe vlerësimin e pasurive të debitorit dhe bilancin fillestar të falimentimit;
5. Raportet nga administratori i falimentimit mbi gjendjen ekonomike dhe financiare të debitorit;
6. Raportimet dhe njoftimet në Agjencisë Kombwtare tw Falimentimit;
7. Mënyrën dhe procedurën e realizimit të shitjeve të aktiveve të debitorit të falimentimit;
8. Përgatitjet e llogarive përfundimtare të debitorit;
9. Mënyrën e mbajtjes dhe ruajtjes së të dhënave dhe dokumenteve të debitorit të falimentimit
10. Rishikimin e deklaratave dhe dokumenteve të pjesëmarrësve në procedimin në fjalë;
11. Veprime të tjera të cilat specialisti i Agjencisë i konsideron të përshtatshme.

**Neni 25**

**Fillimi mbikëqyrjes dhe kontrollit**

Përpara fillimit të mbikëqyrjes dhe kontrollit grumbullohet dhe organizohet dokumentacioni, korrespondenca zyrtare dhe materiale të tjera të domosdoshme për realizimin e mbikëqyrjes dhe kontrollit. Me fillimin e mbikëqyrjes dhe kontrollit;

1. kontrollohet dhe rakordohet informacioni analitik, mënyra e mbajtjes së tyre, duke përcaktuar saktësinë, regjistrimin në kohën e duhur;
2. kontrollohet nëse janë pasqyruar saktë të dhënat në dokumentacionet;
3. kontrollohen dhe shqyrtohen praktikat dhe procedurat që kanë lidhje me operacionet e kryera nga administratori falimentimit;
4. kontrollohet nëse administratori falimentimit ka ushtruar veprimtari në përputhje me legjislacionin në fuqi;
5. vlerësohen ndryshimet nga mbikëqyrja e fundit;
6. kontrollohet zbatimi i rekomandimeve të vendosura nga Agjencia.

Për realizimin e qëllimit të mbikëqyrjes dhe kontrollit, specialisti mund të marrë në pyetje administratorin e falimentimit në lidhje me çështjet e mëposhtme:

1. performanca aktuale e veprimtarisë së punës së administratorit të falimentimit,
2. zhvillimet që kanë ndodhur që nga mbikëqyrja e fundit,
3. rekomandimet, problemet apo shkeljet e konstatuara në mbikëqyrjet e mëparshme dhe zbatimin e tyre,
4. problematika të tjera me karakter specifik.

**Neni 26**

**Procesi gjatë mbikëqyrjes dhe kontrollit**

Gjatë mbikëqyrjes:

* + specialisti gjatë punës së tij informon Drejtorin e Agjencisë për ecurinë e punës si dhe për çdo problem që mund të shfaqet.
	+ specialisti mund të komunikojë me Drejtorin e Agjencisë se komentet dhe konkluzionet janë të bazuara në fakte.
	+ specialisti, informon në mënyrë të vazhdueshme Drejtorin e Agjencisë mbi ecurinë e mbikëqyrjes dhe kontrollit dhe nëse janë të nevojshme, procedura shtesë mbikëqyrje dhe kontrolli apo shtyrje afati për përfundimin e tij.

**Neni 27**

**Mbikëqyrja dhe kontrolli pas një ankese ndaj administratorit të falimentimit**

Specialisti duhet të fillojë shqyrtimin e ankesës duke i dërguar fillimisht një kopje të ankesës administratorit të falimentimit brenda një periudhe jo më të gjatë se pesë ditë nga data e pranimit të ankesës dhe të ftojë administratorin për të relatuar kundërshtimet nga ana e tij rreth ankesës.

Administratori i falimentimit duhet të paraqesë kundërshtimet e tij brenda tetë ditëve nga data e marrjes së ankesës.

**Neni 28**

**Përfundimi i mbikëqyrjes së ankesës ndaj administratorit të falimentimit**

Specialisti duhet të përfundojë shqyrtimin e ankesës brenda pesë ditëve nga data e fillimit të mbikëqyrjes dhe kontrollit, duke hartuar raportin me arsyet e argumentuara për pranimin ose jo të ankesës;

Specialisti i dorëzon një kopje të raportit ankuesit dhe administratorit të falimentimit.

**KREU IV**

**PROCESVERBALI I MBIKËQYRJES DHE KONTROLLIT DHE VENDIMI**

**PËRFUNDIMTAR I MBIKËQYRJES DHE KONTROLLIT**

**Neni 29**

**Mbajtja dhe njoftimi i procesverbalit**

1. Specialisti që kryen mbikëqyrjen dhe kontrollin mban procesverbalin e mbikëqyrjes. Nëse veprimet e mbikëqyrjes dhe kontrollit i kanë kryer më shumë se një specialist, në bazë të një autorizimi të vetëm, ata e mbajnë procesverbalin së bashku. Procesverbali i mbikëqyrjes dhe kontrollit mbahet në tri kopje, të cilat nënshkruhen nga specialisti apo specialistët që e kanë mbajtur.

2. Procesverbali, si rregull, mbahet në vendin e mbikëqyrjes dhe i njoftohet, pa vonesë, administratorit të falimentimit. Nëse përfundimi i procesverbalit në vendin e mbikëqyrjes nuk është i mundur, ai përfundohet në zyrat e Agjencisë Kombwtare tw Falimentimit dhe i njoftohet administratorit brenda 5 ditëve nga data e përfundimit të mbikëqyrjes.

3. Procesverbali përmban informacion të hollësishëm për veprimet e mbikëqyrjes dhe kontrollit, faktet e konstatuara gjatë mbikëqyrjes dhe kontrollit dhe shoqërohet me listën e dokumenteve te verifikuara gjatë mbikëqyrjes dhe kontrollit.

4. Procesverbali i mbikëqyrjes dhe kontrollit përmban, gjithashtu, informacion për të drejtën e administratorit të falimentimit që të paraqesë me shkrim shpjegimet apo kundërshtimet e tij për faktet dhe rrethanat e konstatuara në procesverbal, brenda një afati jo më vonë se 8 ditë nga data e njoftimit të procesverbalit. Pas kalimit të këtij afati, vendimi përfundimtar mund të merret pa qenë e nevojshme paraqitja e pretendimeve nga administratori i falimentimit. Shpjegimet apo kundërshtimet e administratorit të falimentimit janë pjesë e dosjes.

Njoftimi përmban konkluzionet e mbikëqyrjes dhe kontrollit. Ai përshkruan mangësitë, sjelljen profesionale, apo integritetin e administratorit të falimentimit gjatë kryerjes së detyrës.

**Neni 30**

**Shqyrtimi dhe marrja e vendimit përfundimtar**

1. Vendimi përfundimtar i mbikëqyrjes dhe kontrollit merret nga Drejtori i Agjencisë së Mbikëqyrjes së Falimentimit, brenda 15 ditëve nga data e njoftimit të procesverbalit administratorit të falimentimit, kur mbikëqyrja është realizuar në zyrat e Agjencisë.

2. Kur mbikëqyrja është realizuar në ambjentet ku administratori i falimentimit ushtron veprimtarinë e tij, vendimi përfundimtar i mbikëqyrjes merret brenda 10 ditëve.

**Neni 31**

**Përfundimi i mbikëqyrjes dhe kontrollit kur nuk konstatohen shkelje**

1. Kur konstatohet se nuk ka shkelje të kërkesave ligjore, procesi i mbikëqyrjes dhe kontrollit përfundon me një vendim që pasqyrohet në fund të procesverbalit apo me vendim përfundimtar, pas shqyrtimit, sipas nenit 30 të kësaj rregulloreje.

2. Në vendimin e pasqyruar në procesverbal apo në vendimin përfundimtar përcaktohen edhe arsyet për përfundimin e procesit të mbikëqyrjes dhe kontrollit.

3. Vendimi përfundimtar, sipas pikave 1 dhe 2 të këtij neni, i njoftohet administratorit të falimentimit.

**Neni 32**

**Shkelja e detyrimeve nga administratori falimentimit**

1. Administratorit të falimentimit i pezullohet liçensa, deri në afatin e korrigjimit të shkeljeve, në rastet:
2. kur konstatohet shkelje jo shumë të rënda nga ana e administratorit të falimentimit, të cilat nuk kanë ndikim ose pasoja të rënda mbi masën e falimentimit apo pasurive të palëve të treta, administratori i falimentimit rekomandohet për të korrigjuar shkeljet e konstatuara dhe për të eliminuar pasojat e tyre, duke përcaktuar dhe një afat të arsyeshëm për këtë qëllim.
3. kur specialisti konstaton se raporti 3 mujor nuk është përgatitur sipas mënyrës së parashikuar ose përmban gabime në përllogaritje apo gabime të ngjashme teknike

udhëzon Administratorin e Falimentimit ti korrigjoje ato në raportin 3-mujor pasardhës duke dhënë shpjegimet e duhura.

1. kur specialisti konstaton mosrespektimin në mënyrë të përsëritur të afateve ligjore nga administratori i falimentimit gjatë ushtrimit të detyrës së tij. Mosrepektimi i afateve në më tepër se 3 raste në të njëjtën procedure kur vërtetohen se veprimet apo mosveprimet e administratorit të falimentimit kanë ardhur si pasojë e neglizhencës nga ana e tij. Administratori ka të drejtë të paraqesë kundërshtimet e tij duke argumentuar me fakte se vonesat kanë ardhur për arsye të pavullnetshme ose si pasojë e rrethanave që nuk vareshin prej tij .

2. Njësia e mbikëqyrjes heq licensën në rastet:

1. kur konstatohen shkelje të rënda nga ana e administratorit të falimentimit të cilat kanë ndikim ose pasoja të rënda mbi masën e falimentimit apo pasurive të palëve të treta dhe kur administratori i falimentimit nuk do të kishte asnjë mundësi për korrigjimin e këtyre shkeljeve.
2. në rast të moszbatimit të urdhërimeve, brenda afateve të arsyeshme të pezullimit;
3. Në rastin e parashikuar në pikën 1 të këtij neni, administratori falimentimit është i detyruar të njoftojë për korrigjimin e rekomandimeve brenda afatit të përcaktuar dhe nëse është e nevojshme, të paraqesë provat që vërtetojnë këtë fakt. Për verifikimin e korrigjimit mund të kryhet një mbikëqyrje dhe kontroll i ri.

4. Me moskorrigjimin e rekomandimeve brenda afatit të përcaktuar, sipas pikës 3 të këtij neni mund të merren masa më të rënda sipas pikës 2 të këtij neni.

5. Agjencia e Mbikëqyrjes së Falimentimit për rastet e parashikuara si më poshtë mundet që:

* Për rastet e izoluara nxjerr një urdhër apo udhëzim që administratori të korrigjojë shkeljen,
* Për rastet e përsëritura kur në disa procedura evidentohen dy apo më pak shkelje në periudha kohore jo të rregullta, kur evidentohet mungesa e sjelljes profesionale nga administratori i falimentimit mund të marrë nismën disiplinore sipas pikës 1 dhe 2 të këtij neni në varësi të shkeljes.
* Për rastet sistematike ku konstatohet se administratori i falimentimit në mënyrë të përsëritur ka shkelur dispozitat ligjore gjatë punës së tij Agjencia e Mbikëqyrjes së Falimentimit mund të jap udhëzime për administratorët e falimentimit ose mund të fillojë nismën disiplinore sipas pikave 1 e 2 të këtij neni.

**Neni 33**

**Shkelje të dispozitave të tjera ligjore jashtë kompetencës së specialistit të Agjencisë së Mbikëqyrjes së Falimentimit**

Kur administratori i falimentimit, gjatë kryerjes së një mbikëqyrjeje dhe kontrolli, ka dyshime të arsyeshme për shkeljen e kërkesave ligjore nga ana e specialistëve njofton me shkrim dhe pa vonesë Agjencinë e Mbikëqyrjes së Falimentimit. Agjencia, me marrjen e njoftimit merr masat e duhura ndaj specialistëve sipas legjilacionit në fuqi.

**Neni 34**

**Njoftimi i të tretëve**

1. Kur shkeljet e konstatuara gjatë mbikëqyrjes dhe kontrollit janë kryer në mënyrë të tillë që cenojnë të drejtat apo interesat e ligjshëm të një personi të tretë, Agjencia e Mbikëqyrjes së Falimentimit njofton për këtë fakt palën e cënuar mbi masat e marra.
2. Nëse është e nevojshme, Agjencia Mbikëqyrjes së Falimentimit urdhëron kryerjen e publikimit të vendimit përfundimtar.

**Neni 35**

**Ankimi ndaj vendimit përfundimtar të mbikëqyrjes dhe kontrollit**

Ankimi administrativ kundër vendimeve përfundimtare në fushën e mbikëqyrjes paraqitet dhe shqyrtohet sipas dispozitave të Kodit të Procedurave Administrative.

**KREU V**

**DISPOZITA TË FUNDIT**

**Neni 36**

**Hyrja në fuqi e rregullores**

Kjo Rregullore hyn në fuqi menjëherë pas miratimit nga Ministri i Drejtësisë dhe publikohet në faqen zyrtare në internet të Agjencisë së Mbikëqyrjes së Falimentimit.

**Aneksi 1**

**Formati Ankesës**

 ****

**REPUBLIKA E SHQIPËRISË**

**MINISTRIA E DREJTËSISË**

**AGJENCIA E MBIKËQYRJES SË FALIMENTIMIT**

Emri i Ankuesit

Mbiemri i Ankuesit

Adresa

Nr. Tel.

E-Mail

Drejtuar

Emri i Administratorit

të Falimentimit

Çështja e Falimentimit

Shkaqet e ankesës